बिहार : भूमि विवाद को लेकर किसान की पीट-पीट कर हत्या
गोपालगंज: बिहार के गोपालगंज जिले में भूमि विवाद को लेकर एक किसान की पीट-पीट कर कथित तौर पर हत्या कर दी गयी।
पुलिस अधीक्षक स्वर्ण प्रभात ने मंगलवार को बताया, "प्रारंभिक जांच से पता चला है कि यह भूमि विवाद का मामला है।’’
विजयीपुर थाना अंतर्गत कुर्थिया गांव में रविवार को यह घटना उस समय हुई जब घनश्याम मिश्रा और उनके भाई मंटू एक तालाब खोदने के लिए अपने भूखंड का सीमांकन कर रहे थे।
VIDEO | A farmer was brutally beaten to death with sticks over a land dispute in Bihar's Gopalganj on Monday.
"Two groups clashed yesterday in Vijaipur over a personal dispute. One of them was seriously injured, who later succumbed to his injuries at the hospital. The police… pic.twitter.com/gHXcwiZQQJ
— Press Trust of India (@PTI_News) June 27, 2023
पुलिस अधीक्षक ने बताया कि लाठियों और अन्य वस्तुओं से लोगों के एक समूह ने दोनों भाइयों की बेरहमी से पिटाई की और फरार हो गए।
उन्होंने कहा, "ग्रामीणों ने तुरंत पुलिस को सूचित किया। दोनों भाइयों को अस्पताल ले जाया गया जहां घनश्याम ने दम तोड़ दिया। उनके भाई का वहां इलाज चल रहा है।"
प्रभात ने कहा, 12 लोगों के खिलाफ मामला दर्ज किया गया और उनमें से दो को गिरफ्तार कर लिया गया है। उन्होंने कहा, ''हम सोशल मीडिया पर आए घटना के वीडियो की भी जांच कर रहे हैं।''
ग्रामीणों ने दावा किया कि घनश्याम ने 14 जून को पुलिस को पत्र लिखकर बताया था कि उसकी जान को खतरा है लेकिन कोई कार्रवाई नहीं की गई।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva bho_Deva hin_Deva hin_Deva eng_Latn eng_Latn eng_Latn hin_Deva hin_Deva hin_Deva hin_Deva hin_Deva